Gre za enega ključnih računovodskih izkazov, ki ga sestavljata poslovni izid in bilanca stanja. Za gospodarske združbe je predpisan z zakonom. Izdelava zaključnega računa je ključna za vsako podjetje.
Izkaz poslovnega izida predstavlja uspešnost oz. neuspešnost poslovanja v določenem časovnem obdobju (običajno mesečno ali letno) s primerjavo prihodkov in odhodkov. Končni rezultat je torej podjetnikov dobiček ali izguba.
Bilanca stanja pokaže finančni položaj (premoženje) podjetja na določen datum. V računovodstvu je ključni izkaz stanja sredstev (aktiva) in obveznosti (pasiva). Lahko je redna ali izredna (v primeru stečaja, likvidacije, prisilne poravnave, ipd.), razvrščajo pa se tudi časovno (letne, medletne, otvoritvene). Kot že ime pove, je namen tega zaključnega računa ravnovesje med aktivo in pasivo.